**AJÁNLATKÉRÉSI DOKUMENTÁCIÓ**

*Projekt megnevezése, száma:*

**KEHOP-1.4.0-15-2015-00003**

*Ajánlatkérő:*

**“országos vízügyi főigazgatóság”**

*Közbeszerzési eljárás címe:*

**„VTT Hullámtér rendezése az Alsó-Tiszán”**

**TERVEZÉSI ÉS KIVITELEZÉSI MUNKÁK MEGVALÓSÍTÁSA FIDIC SÁRGA KÖNYV SZERINT**

**tárgyában indított közbeszerzési eljárásához**

**4. KÖTET**

**közbeszerzési tervdokumentáció**

**MEGRENDELŐ KÖVETELMÉNYEI**

2017. november

**4. KÖTET**

**ajánlati ár bontása**

**4.1 Ajánlati ár bontása**

Az Egyösszegű Ajánlati Árat, amely a Szerződéses Ár alapja, úgy kell tekinteni, hogy az, az Ajánlatkérési Dokumentációban meghatározott Munkák elvégzéséért jár a Vállalkozónak, és nem változtatható meg semmilyen alapon a Szerződéses kötelezettségek végrehajtása során, kivéve azon eseteket, amikor a Mérnök pótmunkával kapcsolatban a tartalékkeret terhére rendel el Változtatást (FIDIC 13.) vagy hagy jóvá Vállalkozói Követelést (FIDIC 20.1) a Megrendelő – a Kbt-re figyelemmel hozott - jóváhagyásával.

Az Egyösszegű Ajánlati Árnak (átalányár) tartalmaznia kell - a szerződéses dokumentumokban előírtak szerint - a Munkák Szerződés szerinti elvégzésének és fenntartásának mindent figyelembe vevő teljes költségét. Ajánlattevő (Vállalkozó) elfogadja, hogy a megadott összegek a teljes munkára vonatkoznak.

A Szerződéses Feltétek szerint a „nettó vállalkozási díj (Szerződés Elfogadott Végösszege)” egyösszegű ár, és ennek megfelelően a hivatkozott Cikkelyben leírt feltételek szerint, valamint az „Egyösszegű Ár bontása” alapján kerül kifizetésre a Vállalkozó részére.

Az Ajánlati Ár bontásában szereplő összegeket ÁFA nélkül, Forintban kell megadni.

Az Egyösszegű Ajánlati Árat az Ajánlattevőnek a mellékelt táblázat szerinti bontásban kell megadnia, a megfelelő sorokban szerepeltetnie kell az összes olyan közvetlen és közvetett költséget, amely az adott tétel szerinti munka megvalósításához kapcsolódik, beleértve az építés költségeit, az anyagok, gépek, berendezések, tartalékberendezések, pótalkatrészek előállításának, beszerzésének, helyszínre szállításának, beüzemelésének és jótállásának összes közvetlen és közvetett költségét.

Az Ajánlatkérési dokumentáció 5. kötetében ismertetett indikatív tervektől az ajánlattevő vállalkozói javaslatában eltérhet. Ennek megfelelően az olyan tevékenysége(ke)t, amelyeket ajánlattevő vállalkozói javaslata alapján nem tudott valamely feltüntetett sorba rendelni, újabb tevékenységsorban szerepeltetheti. A vállalkozói javaslatban nem szereplő tevékenységeket tartalmazó sorokat értelemszerűen nem kell kitölteni.

Függetlenül bármilyen korlátozástól, melyre esetleg utalhat az egyes tételek megszövegezése, a Vállalkozó ajánlata benyújtásával elismeri, hogy az általa megadott Egyösszegű Ajánlati Ár a szerződés teljesítéséhez szükséges összes ellentételezést, anyag- díj- és rezsiköltségét tartalmazza. A szerződés egészére vonatkozó minden költséget, jutalékot és egyéb díjat (hacsak külön tételként nem szerepel a mintán) a részletezésben szereplő valamennyi összegre szét kell osztani.

Az Egyösszegű Ajánlati Ár bontása táblázat kitöltése során a Vállalkozói Árak – tekintve hogy a szerződés átalányáras – nem képeznek alapot mennyiségalapú elszámolásra és kizárólag az alábbi célokat szolgálják:

* A Vállalkozó által elkészítendő Fizetési Ütemtervben teljesítési tételeit ugyanebben a bontásban kell megadnia, az itt megadott ellenszolgáltatás hozzárendelésével,
* A Mérnök döntései meghozatalának támogatása
* Ajánlattevő tájékoztatása

Az Ajánlati Ár bontása táblázatban szereplő, a Megbízó által megadott "Tartalékkeret" összeg felhasználására a szerződési feltételek vonatkozó cikkelyeiben előírtak szerint kerülhet sor.

Az 5. kötet árazatlan költségvetés dokumentum tájékoztató jellegű kimutatást tartalmaz a munkamennyiségekről, felhasználható az ajánlati ár bontása c. dokumentáció elkészítéséhez.

**„VTT Hullámtér rendezése az Alsó-Tiszán”**

tervezési és kivitelezési munkák megvalósítása FIDIC sárga könyv szerint„

tárgyában indított nyílt közbeszerzési eljárás céljára

Alulírott …………………………… (képviseli: ………………..…………………) kijelentem, hogy a fent említett közbeszerzési eljárásban adott ajánlatomban az Ajánlati Árat az alábbi bontás alapján kalkuláltam:

| **Sorsz.** | **KÖLTSÉG TÉTEL** | **Ár nettó** |
| --- | --- | --- |
| **(Ft)** |
| **Előkészítés, tervezés** | | |
| 1 | Kiviteli tervek készítése |  |
| 2 | Bányaműveleti terv készítése |  |
| 3 | Árvízvédekezési terv |  |
| 4 | Megvalósulási terv, üzemelési engedélyes dokumentáció készítése |  |
| **Egyéb szakértői szolgáltatások** | | |
| 1 | Természetvédelmi szakfelügyelet |  |
| 2 | Régészeti szakfelügyelet |  |
| 3 | Közműkezelői szakfelügyelet |  |
| 4 | Lőszermentesítés |  |
| **Építési munkák** | | |
| A | **I.Tiszaipartbiztosítások helyreállítása** |  |
| 1 | Levelényi partbiztosítás megerősítése a Tisza folyó 214,250-215,850 fkm szelvényei között |  |
| 2 | Lúdvári partbiztosítás helyreállítása és meghosszabbítása a Tisza folyó 195,050-195,600 fkm szelvényei között |  |
| 3 | Algyői partbiztosítás helyreállítása a Tisza folyó 186,000-186,800 fkm szelvényei között |  |
| B | **II. A Maros folyó Ferencszállási kanyarulatának rendezése** |  |
| 1 | Előkészítő munkák |  |
| 2 | Árvízvédelmi töltés áthelyezése a Maros bal parti töltés 14+000-14+550 tkm szelvények között |  |
| 3 | Ferencszállási partvédőmű rekonstrukciója a 15,035-15,215 fkm szelvények között |  |
| 4 | A Maros folyó jobb parti mederkorrekciója a 14,782-15,220 fkm szelvények között |  |
| **EGYÖSSZEGŰ AJÁNLATI ÁR (nettó)** | |  |
| 1 | Tartalékkeret (nettó) |  |
| **AJÁNLATI ÁR (nettó)** (Egyösszegű Ajánlati Ár (nettó) + Tartalékkeret (nettó)) | |  |
| 1 | **ÁFA** az Ajánlati Ár-on (….%) |  |
| **AJÁNLATI ÁR (bruttó)** (Ajánlati Ár nettó + ÁFA) | |  |

Kelt:

|  |
| --- |
| ……………………………… |
| cégszerű aláírás |
|  |

**4.2. TÁJÉKOZTATÓ MENNYISÉGEK**

A Munkák tájékoztató mennyiségei mind az előkészítési, mind pedig a kivitelezési folyamatokra létesítményenként (5. kötet) a Szerződés teljesítésének egy lehetséges megoldásához lettek hozzárendelve és az egyedi műszaki követelmények műszaki leírásában (3. kötet) foglaltakkal összhangban lettek megadva.

Az ott felsorolt munkamennyiségek csupán az Ajánlattevők tájékoztatásául szolgálnak a munka nagyságrendjére vonatkozóan, és nem tekintendők a ténylegesen elvégzendő Munkák mennyiségi kimutatásának. Az elvégzendő munkák és a beépítendő anyagok pontos és részletes mennyiségének meghatározása az Ajánlattevők feladata. Ajánlattevőknek az Ajánlatkérési Dokumentáció teljes anyagát részletesen át kell tanulmányozniuk annak érdekében, hogy az elvégzendő munkák és a beépítendő anyagok pontos mennyiségét kiszámolják és Ajánlatukat ennek alapján teljes felelősséggel tehessék meg. Sem az ajánlattétel folyamán, sem pedig a későbbiekben a kivitelezés alatt, az Ajánlattevő, illetve a nyertes Vállalkozó semmilyen formában nem hivatkozhat a tájékoztató mennyiségekkel kapcsolatos félreértésre vagy tévedésre.